cyanic-selkie/wikianc huggingface dataset:
திருநீலகண்ட யாழ்ப்பாண நாயனார்
திருநீலகண்ட யாழ்ப்பாண நாயனார் என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். இவர் திருவெருக்கத்தம்புலியூரில் யாழின் மூலமாக இன்னிசை வளர்க்கும் பெரும்பாணர் குலத்தில் பிறந்தவர். இவர் சிவபெருமானுடைய திருப்புகழை யாழ்மூலம் இசைக்க, ஏழிசையிலும் வல்லவரான தம் மனைவியார் மதங்கசூளாமணியாருடன் சோழ நாட்டிலுள்ள திருத்தலங்களை வணங்கி பாண்டி நாட்டின் தலைநகராகிய மதுரையை அடைந்தார். அங்கு திருவாலவாய்த் திருக்கோயிலின் வாயிலை அடைந்து முன்நின்று இறைவனது புகழ்சேர் புகழ்மாலைகளை யாழிலிட்டு இசைத்துப் போற்றினார். அவ்வின்னிசையைக் கேட்டு மகிழ்ந்த ஆலவாய் இறைவர், அன்றிரவு தம் தொண்டர்க்கெல்லாம் கனவில் தோன்றித் திருநீலகண்டப் பெரும்பாணரை தமது திருமுன் கொண்டு புகும்படி பணித்தருளினார். அவ்வாறே பாணனார்க்கும் உணர்த்தியருளினார். இறைவரது விருப்பப்படி பாணர் திருவாலவாய் திருக்கோயிலுள்ள இறைவன் திருமுன் புகுந்திருந்து அவரது மெய்ப்புகழை யாழிலிட்டு இசைத்துப் போற்றினார். தரையினிற் சீதம் தாக்கில் சந்த யாழ் நரம்பு தளர்ந்து நெகிழும் என்று பாணர்க்குப் பலகை இடும்படி இறைவர் அசரீரி வாக்கினால் அருள் செய்தார். அவ்வாறே தொண்டர்கள் பாணருக்குப் பொற்பலகை இட்டனர். பாணரும் பொற்பலகையில் ஏறியமர்ந்து உமையொருபாகர் வண்ணங்களை உலகெலாம் அறிய இசைத்துப் போற்றினார்.
ஆளுடைய பிள்ளையாரை வணங்கும் விருப்பினராய்க் காழிப்பதியை அடைந்தார். திருஞானசம்பந்தப் பிள்ளையாருடன் சிவபெருமான் உறையும் திருத்தலங்களை வணங்கி இன்னிசைத் திருத்தொண்டு புரிந்து வந்த யாழ்ப்பாணர், தமது மனைவி மதங்கசூளாமணியாருடன் திருநல்லூர்ப் பெருமணத்தில் ஆளுடைய பிள்ளையாரின் திருமணத்தைக் கண்டு அவருடனே கூட அடியார் திருக்கூட்டத்துடன் ஈறில் பெருஞ்சோதியினுட் புகுந்து ஈறிலாப் பேரின்ப வாழ்வு பெற்றார்.
உசாத்துணைகள்
பகுப்பு:நாயன்மார்கள்
அல்பிரட் அட்காக்
அல்பிரட் அட்காக் (Alfred Adcock, பிறப்பு: நவம்பர் 3 1916, இறப்பு: மார்ச்சு 18 2005) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1938 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
அல்பிரட் அட்காக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 24 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1916 பிறப்புகள் பகுப்பு:2005 இறப்புகள் பகுப்பு:லின்கன்சையர் துடுப்பாட்டக்காரர்கள்
மலட்டுத்தன்மை சிகிச்சை
மலட்டுத்தன்மை சிகிச்சை (infertility treatment) எனப்படுவது, ஆண்களிலோ, பெண்களிலோ அல்லது இருவரிலும் கூட்டாகவோ, குழந்தை ஒன்றைப் பெற்றுக்கொள்ள முடியாத மலட்டுத்தன்மை காணப்படும்போது, அந்நிலையை அகற்றி, குழந்தைப் பேற்றைக் கொடுப்பதற்காக வழங்கப்படும் சிகிச்சை அல்லது மேற்கொள்ளப்படும் தொழில் நுட்பமாகும். இந்தச் சிகிச்சையானது முழுமையாகவோ, அல்லது பகுதியாகவோ செயற்கையான முறைகளைக் கொண்டிருக்கும்.
முட்டை உருவாக்கத்தை அதிகரித்தல் (Ovulation Induction)
சூல்முட்டை உருவாக்கத்தை அதிகரிக்கச் செய்யும் மருந்துகள் பயன்படுத்தும் முறை. இது பொதுவாக ஒழுங்கற்ற மாதவிடாய் சுழற்சி கொண்ட பெண்களுக்குச் சிகிச்சையளிக்க வல்லது. இங்கு கொடுக்கப்படும் பல வகையான மருந்துகளும் பெண்களின் இனப்பெருக்கத் தொகுதியைத் தூண்டி, அதன் மூலம் கருக்கட்டல் ஏற்படுவதற்கான நிகழ்தகவை அதிகரிக்கச் செய்யும். இந்த மருந்துகளில் பெரும்பாலானவை இயக்குநீர்களாகும். இயற்கையாக இருக்கும் இயக்குநீரின் குறைபாட்டை நிவர்த்தி செய்வதற்காக இவை வழங்கப்படலாம். புரோஜெஸ்தரோன் (Progesterone) இயக்குநீரே பொதுவாகச் சிகிச்சையில் பயன்படுத்தப்படுகின்றது.
செயற்கை விந்தூட்டல் (Artificial Insemination - AI)
இந்தச் செயற்கை விந்தூட்டல் முறையில், கருக்கட்டலுக்கு உதவும் முகமாக, ஆணிடமிருந்து பெறப்படும் விந்தானது சில சுத்தப்படுத்தலின் பின்னர், நேரடியாகப் பெண்ணின் இனப்பெருக்கத் தொகுதியினுள் செலுத்தப்படும். விந்து சுத்தப்படுத்தப்படுவதன் மூலம், விந்துப் பாய்மத்தில் இருக்கும் தேவையற்ற, ஆபத்தான வேதிப்பொருட்கள் அகற்றப்படுவதனால் கருக்கட்டலுக்கான சந்தர்ப்பத்தை அதிகரிக்கச் செய்யலாம். இந்த முறைக்கு உதவுவதற்காக மலட்டுத்தன்மையைப் போக்க உதவும் மருந்துகளும் பயன்படுத்தப்படலாம். இம்முறை கால்நடைகளிலேயே ஆரம்பத்தில் நடைமுறைப்படுத்தப்பட்டது. பின்னர் அதே தொழில்நுட்பத்தைப் பயன்படுத்தி மனிதரிலும் இது பயன்பாட்டுக்கு வந்தது. 1970 களில் இம்முறை மிகவும் பரவலாக அறியப்பட்டது.
இம்முறை பயன்படுத்தப்படும்போது, வெற்றிகரமான கருக்கட்டலுக்காக, சூல்முட்டை வெளியேறுதலைச் சரியாக அறிந்து கொள்ள, குருதிப் பரிசோதனைகள், மீயொலி சோதனை போன்றவற்றினால் பெண்ணின் மாதவிடாய்ச் சுழற்சி மிகவும் உன்னிப்பாக அவதானிக்கப்படும்.
ஒருபால் திருமணம் செய்திருக்கும் தம்பதிகளுக்கும் குழந்தை பெற்றுக்கொள்ள இம்முறை மிகவும் உதவியாக இருக்கும்.
நுட்பத்துணை இனப்பெருக்கத் தொழில்நுட்பம் (Assisted Reproductive Technology - ART)
கருக்கட்டலுக்கான சந்தர்ப்பத்தை அதிகரிக்கச் செய்யும் முகமாகச் சூல்முட்டையானது பெண்ணின் சூலகத்தில் இருந்து அகற்றப்பட்டு, கருக்கட்டலுக்கு உட்படுத்தப்பட்ட பின்னர், மீண்டும் பெண்ணின் உடலினுள் வைக்கப்படும், (அல்லது இன்னொரு பெண்ணுக்கு வழங்கப்படும்) தொழில்நுட்பமே பொதுவாக நுட்பத்துணை இனப்பெருக்கத் தொழில்நுட்பம் என அழைக்கப்படும். ஆனால் நோய்க் கட்டுப்பாடு, தடுப்பு மையம் கொடுத்துள்ள வரைவிலக்கணத்தின்படி, மலட்டுத்தன்மையைப் போக்கி, குழந்தை பெற்றுக் கொள்வதற்காகச் சூல்முட்டையையோ, விந்தையோ சரியான முறையில் கையாளும் அனைத்துத் தொழில்நுட்ப செயல்முறைகளுமே நுட்பத்துணை இனப்பெருக்கத் தொழில்நுட்பம் எனப்படும். இந்த வரைவிலக்கணத்தின்படி, முட்டை உருவாக்கத்தை அதிகரிப்பதற்கான சூலகத் தூண்டல் முறைக்காகப் பெண்கள் மருந்துகளை உட்கொள்ளலும், மற்றும் செயற்கை விந்தூட்டலும்கூட நுட்பத்துணை இனப்பெருக்கத் தொழில்நுட்பமாகவே கருதப்படும்.
இது பல்வேறு முறைகளால் நிகழ்த்தப்படும். அவற்றில் முக்கியமான நான்கு முறைகள்:
வெளிச் சோதனை முறை கருக்கட்டல் (In Vitro Fertilization - IVF)
சிறந்த முட்டைகளைப் பெறுவதற்காக ஆரம்பத்தில் முட்டை உருவாக்கத்தைத் தூண்டும் சிகிச்சை வழங்கப்படும்போது, சிலருக்கு அளவுக்கதிகமான தூண்டல் நிகழ்வதனால் சில பிரச்சனைகள் ஏற்படும். சூலகம் பெரிதாவதனால் வயிற்றில் வலி, குமட்டல், வாந்தி, பசியின்மை போன்ற அறிகுறிகள் தோன்றலாம். பொதுவாக இவை குறைந்தளவிலேயே இருப்பினும் 1 % ஆனவர்களில் தீவிரமான பிரச்சனையாக வரக் கூடும்.
பாலோப்பியன் குழாய் உள்ளான புணரி/பாலணு இடமாற்றம் (Gamete Intrafallopian Transfer - GIFT)
இம்முறையில் சூல்முட்டைகள் சூலகத்திலிருந்து அகற்றப்பட்டு, பின்னர் சூல்முட்டையும், விந்தும் கருக்கட்டச் செய்யப்படும் நோக்குடன் பாலோப்பியன் குழாயினுள் செலுத்தப்படும். உடலுக்கு வெளியே, சோதனை அறையில் வைத்துக் கருக்கட்டலைத் தவிர்த்து, பாலணுக்களான சூல்முட்டையும், விந்தும் உடலின் உள்ளேயே வைத்துக் கருக்கட்டத் தூண்டப்படுவதனால், இது வெளிச் சோதனை முறை கருக்கட்டலிலிருந்து வேறுபடுகின்றது.
பாலோப்பியன் குழாய் உள்ளான இருபாலணு இணைவுக்கரு இடமாற்றம் (Zygote Intrafallopian Transfer - ZIFT)
இங்கு சூல்முட்டை அகற்றப்பட்டு, உடலுக்கு வெளியே, சோதனை அறையில் வைத்து விந்துடன் கருக்கட்டச் செய்யப்பட்டு, முளைய விருத்திக்கு முன்னராகவே, அதாவது கருவணுக் கலமாகவே (zygote) பாலோப்பியன் குழாயினுள் செலுத்தப்படும்.
குழியமுதலுரு உள்ளான விந்து உட்செலுத்தல் (Intracytoplasmic Sperm Injection - ICSI)
இந்த முறையும் தற்போது பிரபலமடைந்து வருகின்றது. இங்கே முதிர்ந்த சூல்முட்டையானது பெறப்பட்டு, அதனுள் வளமான ஒரு விந்து நேரடியாகச் செலுத்தப்பட்டு, கருக்கட்டச் செய்து, பின்னர் முளையமானது கருப்பை யினுள் வைக்கப்படும்.
மேலதிக மலட்டுத்தன்மை சிகிச்சை
சில உடற்கூற்றியல் தொடர்பான மலட்டுத்தன்மை இருப்பின், அவற்றை நேரடியாக அறுவைச் சிகிச்சை மூலமாகவோ, அல்லது தேவைப்படாதவிடத்து, வேறு அறுவைச் சிகிச்சையல்லாத முறைகளாலோ சிகிச்சை அளித்து மலட்டுத்தன்மையை நீக்கலாம்.
சூழிடர்
பொதுவாக வெளிச் சோதனை முறை கருக்கட்டலினால் பிறவிக் குறைபாடுகள் ஏற்படுவதில்லை. ஆனாலும் இவ்வகையான சிகிச்சைகள் கருத்தரிப்பிற்கான சூழிடரை அதிகரிப்பதாகக் கூறப்படுகிறது. . மருத்துவ தொழில்நுட்ப முறைகள் முன்னேற்றமடைந்து செல்கையில் இவ்வகையான சூழிடர்களும் குறைந்து செல்வது அவதானிக்கப்பட்டுள்ளது.
பொதுவான சூழிடர்கள்:
பயன்பாடு
கடந்த பல ஆண்டுகளாக இவ்வகையான சிகிச்சையால் பிறக்கும் குழந்தைகளின் எண்ணிக்கை அதிகரித்து வருகின்றது. 2009 இல் செய்யப்பட்ட ஒரு ஆய்வின்படி, அமெரிக்காவில் 2009 இற்கு முன்னரான 10 ஆண்டுகளில் நுட்பத்துணை இனப்பெருக்கத் தொழில்நுட்ப சிகிச்சை செய்யப்படுவது இரண்டு மடங்கை விட மேலாக அதிகரித்திருப்பது தெரியவந்தது. 2006 ஆம் ஆண்டில் 140,000 சிகிச்சைகள் வழங்கப்பட்டு, 55,000 குழந்தைகள் பிறந்ததாக அறியப்பட்டது.
இத்தகைய சிகிச்சை முறைக்கான தொழில்நுட்பமும் முன்னேற்றமடைந்து வருகின்றது. இதனால் வெற்றியளிக்கும் வீதமும் அதிகரிக்கின்றது. குழந்தை பெற்றுக்கொள்ள முடியாத, ஆனால் குழந்தை வேண்டுமென விரும்பும் பெற்றோருக்கு இவ்வகைச் சிகிச்சைகள் மிகவும் உதவியாக இருக்கின்றன.
மேற்கோள்கள்
பகுப்பு:மலட்டுத்தன்மை பகுப்பு:இனப்பெருக்கம்
நைனார்குப்பம் ஊராட்சி
நைனார்குப்பம் ஊராட்சி (Nainarkuppam Gram Panchayat), தமிழ்நாட்டின் கடலூர் மாவட்டத்தில் உள்ள குறிஞ்சிப்பாடி வட்டாரத்தில் அமைந்துள்ளது. இந்த ஊராட்சி, குறிஞ்சிப்பாடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 838 ஆகும். இவர்களில் பெண்கள் 416 பேரும் ஆண்கள் 422 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
வீரகஞ்ச்
வீரகஞ்ச் (ஆங்கிலம்: BirgunjJ) (நேபாள மொழி: बीरगंज),  நேபாளத்தின், நேபாள மாநில எண் 2 இல் உள்ள நாராயணி மண்டலத்தின், காத்மாண்டு சமவெளியின்  பர்சா மாவட்டத்தின் நிர்வாகாத் தலைமையிடமும், பெருநகர் மாநகராட்சியாகும். நேபாளத்தின் தெற்கு நுழைவு வாயிலாக வீரகுஞ்ச் மாநகரம் உள்ளது. வீரகுஞ்ச் நகரம், நேபாளத்தின் வணிக-பொருளாதாரத்திற்கான மையமாக திகழ்கிறது.
அமைவிடம்
இந்திய-நேபாள எல்லைப்புறத்தில் அமைந்த வீரகுஞ்ச் மாநகரம், நேபாளத் தேசிய தலைநகரம் காத்மாண்டுவிற்கு தெற்கில் 135 கிலோ மீட்டர் தொலைவிலும், இந்தியாவின் பிகார் மாநிலத்தின் வடக்கில் அமைந்த ரக்சல் நகரம் ஆறு கிலோ மீட்டர் தொலைவிலும் அமைந்துள்ளது.
மக்கள் தொகை பரம்பல்
2011 நேபாள மக்கள் தொக கணக்கெடுப்பின் வீரகுஞ்ச் மாநகரத்தின் மக்கள் தொகை 2,07,980 ஆகும். வீரகுஞ்ச் பெருநகரம், தராய் மற்றும் நாராயணி மண்டலத்தில் பெரிய நகரமாகும். மேலும் நேபாளத்தின் ஏழு பெருநகரங்களில் வீரகுஞ்ச் நகரம் நான்காம் இடம் வகிக்கிறது. வீரகுஞ்ச் நகரம், பர்சா மாவட்டத்தின் நிர்வாகத் தலைமையிடமாகும். வீரகுஞ்ச் நகரத்தில், நேபாளத்தின் அலுவல் மொழியாக நேபாளி மொழியும் மற்றும் மைதிலி மொழி, இந்தி, ஆங்கிலம், போஜ்புரி மொழிகளும் பேசப்படுகிறது.
நவீன வரலாறு
உலகின் ஒரே இந்து நாடு என்ற பெருமை படைத்த நேபாள நாட்டை, 18 மே 2006ல் நேபாள அரசு, மதச்சார்பற்ற நாடாக அறிவித்தது. அரசின் இந்த அறிவிப்பை எதிர்த்து போர்க்கொடி தூக்கினர். நேபாள நாட்டில் பெருங்கலவரம் வெடித்தது. எனவே இந்தியாவிலுருந்து நேபாளத்திற்கு நுழைவு வாயிலாக விளங்கும் வீரகுஞ்ச் எல்லைச் சாவடியை இரண்டு ஆண்டுகளுக்கு மூடி வைத்தனர்.
பொருளாதாரம்
நேபாள நாட்டிற்கு தேவையான பெரும்பாலான பொருட்கள், இந்தியாவிலிருந்து வீரகுஞ்ச் நகரத்தின் வழியாக செல்கிறது என்பதால், வீரகுஞ்ச் நகரம் பெரும் வணிக மையமாக திகழ்கிறது. இந்நகரத்தில் வேதியல், பஞ்சாலைகள், கட்டிட மரங்கள், பெட்ரோலியத் தொழிற்சாலைகள் கொண்டது. பரசா மாவட்டத்தின் 56% உற்பத்திப் பொருட்கள் வீரகுஞ்ச் நகரத்தின் வழியாக இந்தியாவின் பிகார் மாநிலத்திற்கு ஏற்றுமதியாகிறது.
வானூர்தி நிலையம்
வீரகுஞ்ச் நகரத்தின் வடக்கில் ஒன்பது கிலோ மீட்டர் தொலைவில் உள்ள சிமரா வானூர்தி நிலையம், தலைநகரம் காட்மாண்டு மற்றும் பாட்னாவிற்கு விமான சேவைகள் வழங்கி வருகிறது. தற்போது வீரகுஞ்ச் பெருநகரத்தில் இரண்டாவது பன்னாட்டு வானூர்தி நிலையம் அமைக்கப்படவுள்ளது.
பேருந்துகள்
நேபாள்வீரகுஞ்ச் பேருந்து நிலையத்திலிருந்து காத்மாண்டு, பொக்காரா, பரத்பூர், பதான், பக்தப்பூர், விராட்நகர் நேபாள்கஞ்ச், ஜனக்பூர் போன்ற முக்கிய நகரங்களுக்கும் பேருந்து வசதிகள் உள்ளது.
குதிரை வண்டி
வீரகுஞ்ச் பெருநகரத்தில் வாழும் மாதேசி மக்களின் பயண வண்டியாக குதிரை பூட்டிய வண்டியை பயன்படுத்துகின்றனர். சகோதர நகரமான பிகாரின் ரக்சல் - வீரகுஞ்ச் இடையே போக்குவரத்திற்கு குதிரை வண்டிகள் பயன்படுகிறது. .
சரக்கு போக்குவரத்து
2005ம் ஆண்டு முதல், இந்தியாவின் பிகார் மாநிலத்தின் ரக்சல் நகரத்திலிருந்து, நேபாளத்தின் வீரகுஞ்ச் நகரத்திற்கு இடையே அமைந்த அகலப் பாதை இருப்புப் பாதைகள் மூலம், பெரும் அளவிலான சரக்குப் போக்குவரத்துகள் நடைபெறுகிறது. நேபாளம் வெளிநாடுகளிலிருந்து இறக்குமதி செய்யும் பொருட்கள், இந்திய துறைமுகங்களில் இறக்கப்பட்டு, பின்னர் இந்திய இரயில்வேயின் சரக்குத் தொடருந்துகள் மூலம் நேபாளத்தின் வறண்ட துறைமுகம் எனப் பெயர் பெற்ற வீர்கஞ்ச் துறைமுகத்திற்கு எடுத்துச் செல்லப்பட்டு, பின் அங்கிருந்து நேபாளத்தின் அனைத்து இடங்களுக்கு பிரித்து அனுப்பப்படுகிறது.
வெளி இணைப்புகள்
* பகுப்பு:ஆசிய மாதக் கட்டுரைகள் நவம்பர் 2017
செயற்கை விந்தூட்டல்
செயற்கை விந்தூட்டல் எனப்படுவது பெண்ணின் இனப்பெருக்கத் தொகுதியினுள், ஆணுடன் ஏற்படும் பாலுறவு நிகழ்வினால் ஏற்படும் இயற்கையான விந்தூட்டல் (natural insemination - NI) முறையாலன்றி, செயற்கையான முறையில் விந்தை உட்செலுத்தும் முறையாகும். இது குழந்தைப் பேற்றிற்காக செய்யப்படும் 'தூண்டிய இனப்பெருக்கத் தொழில்நுட்ப முறை'களில் ஒன்றாகும். பெண்ணின் ஆண் துணையிடமிருந்தோ அல்லது வேறு விந்து வழங்கியான ஒரு ஆணிடமிருந்தோ பெறப்படும் விந்தானது, இங்கே பயன்படுத்தப்படும். இது மனிதர்களுக்கு மாத்திரமண்றி விலங்கு வளர்ப்பில் கால்நடைகள், பன்றிகள் முதலானவற்றுக்கும் பொதுவாக பயன்படுத்தப்பட்டு வருகின்றது.
செயற்கை விந்தூட்டல் முறையானது  இனவிருத்தி தொழில்நுட்பம்,  விந்து வழங்கல், விலங்கு வளர்ப்பு ஆகியவற்றுடன் இணைந்து செய்யப்படும். செயற்கை விந்தூட்டல் கருப்பைக்கு வெளியிலான விந்தூட்டம், கருப்பைக்கு உள்ளான விந்தூட்டம் என இரு வகைப்படும். செயற்கை விந்தூட்டத்தின் மூலம் அகனள் தொடர்பினைப் பேணும் பெண்கள் தமக்கான குழந்தையைப் பெற்றுக் கொள்வதுடன் விந்து வீரியமின்மை காரணமாக குழந்தைப் பெறில்லதவர்களுக்கு குழந்தையைப் பெற்றுக் கொள்ள முடியும். கருப்பைக்கு உள்ளான விந்தூட்டம் இலகுவான விந்தூட்ட முறையாக கூறப்படுகின்றது.
மனிதர்களில்
எதிப்பால் சேர்க்கையுடைய தம்பதிகளில் கருத்தரித்தல் கடினமாகும் போது செயற்கை முறை விந்தூட்டல் ஒரு மாற்று முறையாகப் பரிந்துரைக்கப்ப்டுகின்றது. இதற்கு முன்னர் வைத்தியர்கள் இயற்கைக் கருத்தரித்தலைத் தடைப்படுத்துகின்ற புறக்காரணிகள் மற்றும் உளவியல் காரணிகளை அகற்ற முனைவர். பின்னர் இருவரதும் கருவளத்தன்மைக்கான சோதனைகளை மேற்கொள்வர். ஆண்களில் குறிப்பாக விந்தின் இயக்கத்தன்மை, எண்ணிக்கை, வீரியம் என்பன சோதிக்கப்படும். கருத்தரித்தல் சாத்தியமாகாதவிடத்து செயற்கை விந்தூட்டம் மேற்கொள்ளப்படலாம்.
செயற்கை விந்தூட்டலில் பயன்படுத்தப்படும் விந்து குழந்தையை எதிர்பார்க்கும் தாயின் கணவனுடையதாக அல்லது வேறு விந்து வழங்கியுடையதாக இருக்கலாம்.இங்கு எல்லாச் சந்தர்ப்பத்திலும் தாய் குழந்தையின் உயிரியல் தாயாக இருப்பார். ஆனால் விந்து வேறு வழங்கியிடமிருந்து பெறப்படும் போது உரியியல் தந்தை வேறுபடுவார்.
செயற்கை விந்தூட்டல் மூலம் குழந்தை பெற்றுக்கொள்வதற்கு பல்வேறு காரணங்கள் அமையலாம். எடுத்துக்காட்டுக்கு, சில பெண்களின் நிர்ப்பீடனத் தொகுதி தமது இணையினது விந்தை ஏற்றுக் கொள்ளாமல் விடுதல். சில பெண்களில் கருப்பை வாயில் சிக்கல்கள் காணப்படலாம்- அதாவது அடைப்புகள், தடித்த தசை. இவர்களுக்கு செயற்கை விந்தூட்டல் பயனுடையது.
தயார்படுத்தல்
முட்டை வெளியேற்றப்பட்டதில் இருந்து பன்னிரண்டு மணி நேரத்தில் கருத்தரித்தல் நடைபெற வாய்ப்புகள் அதிகம் என்பதால் பெண்களின் மாதவிடாய்ச் சக்கரம் நுணுக்கமாக் கவனிக்கப்படும். இதற்கு முட்டை வெளியேற்ற கருவி, மீயொலி, குருதிப் பரிசோதனை என்பனவும் உடல் வெப்ப அளவீடு, பெண்குறி தசைகளின் அமைப்பு குஏறித்த அவதானம் என்பனவும் பயன்படும். இதற்காக வேதிப்பொருள் மூலம் முட்டை வெளியேற்றம் தூண்டப்படும் முறை காணப்பட்டாலும் அது பல்கருக்கட்டலுக்கு வாய்ப்பளிக்கும்.
விந்து நேரடியாகவோ அல்லது சுக்கிலத்திலிருந்து வேறாக்க்கப்பட்டு தூய்தாக்கப்பட்ட விந்தோ பயன்படும் தூய்தாக்கப்பட்ட விந்தின் கரு கொள்ளால் அளவு அதிகமாகும். இங்கு செறிவாக்கபட்ட விந்து எண்ணிக்கை துணியப்பட்டு அதிகுளிரூட்டலுக்கு உட்படுத்தபட்டு காக்கப்படும். விந்து வழங்குபவர் சமூகத்தொடர்பு நோய்களுக்கு பரிசோதிக்கபடுவார்.
மேற்கோள்கள்
பகுப்பு:இனப்பெருக்கம் பகுப்பு:கருவுறுதல்
பொட்டனேரி ஊராட்சி
பொட்டனேரி ஊராட்சி (Pottaneri Gram Panchayat), தமிழ்நாட்டின் சேலம் மாவட்டத்தில் உள்ள மேச்சேரி வட்டாரத்தில் அமைந்துள்ளது. இந்த ஊராட்சி, மேட்டூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5665 ஆகும். இவர்களில் பெண்கள் 2663 பேரும் ஆண்கள் 3002 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கர்மாலா தாலுகா
கர்மாலா தாலுகா (Karmala Taluka) இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும். இதன் நிர்வாகத் தலைமையிடம் கர்மாலா நகரத்தில் உள்ளது. இத்தாலுகா கர்மலா எனும் நகராட்சி மற்றும் 123 கிராமங்களையும் கொண்டுள்ளது. 1593.01 சதுர கிலோ மீட்டர் பரப்பளவு கொண்ட இத்தாலுகாவில் ஒரு சதுர கிலோ மீட்டர் பரப்பில் 160 பேர் வீதம் வாழ்கின்றனர்.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 4702வீடுகளைக் கொண்ட கர்மாலா தாலுகாவின் மொத்த மக்கள் தொகை  254489 ஆகும். மக்கள் தொகையில் ஆண்கள் 1,32,700 மற்றும் 1,21,789  பெண்கள் ஆக உள்ளனர். பாலின விகிதம் 1000 ஆண்களுக்கு 918 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 31054 - 12.2%  ஆகும். சராசரி எழுத்தறிவு   66.3%  ஆகும். பட்டியல் மக்கள் மற்றும் பழங்குடிகள் முறையே 13.84%  மற்றும்  1.7%   ஆகவுள்ளனர். இதன் மக்கள் தொகையில் இந்துக்கள் 93.43%, இசுலாமியர்கள் 5.2%, பௌத்தர்கள் 0.37%, சமணர்கள் 0.76%  மற்றும் பிறர்  0.23% ஆக உள்ளனர்.
மேற்கோள்கள்
பகுப்பு:சோலாப்பூர் மாவட்டம்
கோபுண்டு
கோபுண்டு பிரபலமான குனு/ லினக்ஸ் வழங்கலான உபுண்டு விடமிடமிருந்து வெளிவரவுள்ள கணினிகளுக்கான இயங்கு தளமாகும். இது முற்றிலும் கட்டற்ற மென்பொருட்களால்  உருவாக்கப் படவுள்ளது.
வெளியிணைப்புக்கள்
பகுப்பு:உபுண்டு (இயக்குதளம்)
உம்ரேது கராந்துலா வனவிலங்குகள் சரணாலயம்
இங்கு காண முடிகின்ற விலங்குகள், பறவைகளின் ஒரு சிறு பட்டியல்:
விலங்குகள்:
பறவைகள்:
மேற்கோள்கள்
பகுப்பு:இந்திய காட்டுயிர் காப்பகங்கள்
கருந்துவாம்பாடி ஊராட்சி
கருந்துவாம்பாடி ஊராட்சி (Karunthuvambadi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள துரிஞ்சாபுரம் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1259 ஆகும். இவர்களில் பெண்கள் 636 பேரும் ஆண்கள் 623 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கெலவள்ளி
கெலவள்ளி (Kelavalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கெலவள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொலைவிலும், அரூரிலிருந்து 27 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°13'09.5"N 78°19'50.0"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 867 குடும்பங்களும் 3154 மக்களும் வசிக்கின்றனர். இதில் 1618 ஆண்களும் 1536 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
டிமோதி அட்காக்
டிமோதி அட்காக் (Timothy Adcock , பிறப்பு: மே 25 1972, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1994 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
டிமோதி அட்காக் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 24 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1972 பிறப்புகள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
இளயநல்லூர் ஊராட்சி
இளையநல்லூர் ஊராட்சி (Elayanellore Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள சோளிங்கர் வட்டாரத்தில் அமைந்துள்ளது. இந்த ஊராட்சி, காட்பாடி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2612 ஆகும். இவர்களில் பெண்கள் 1334 பேரும் ஆண்கள் 1278 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:தலைப்பு மாற்றப்பட வேண்டிய பக்கங்கள்-தமிழக ஊராட்சிகள்
த. வி. பலூசுகர்
பண்டிட் தத்தாத்ரேயா விஷ்ணு பலூசுகர் (Dattatreya Vishnu Paluskar) (28 மே 1921 - 26 அக்டோபர் 1955) இவர் பாரம்பரிய இந்துஸ்தானி இசைப் பாடகராவார். இவர் ஒரு குழந்தை அதிசயமாக கருதப்பட்டார்.
ஆரம்பகால வாழ்க்கையும் பின்னணியும்
இவர், மகாராட்டிராவின் நாசிக் நகரில் பிரபல இந்துஸ்தானி இசைக்கலைஞர் விஷ்ணு திகம்பர் பலூசுகருக்கு பிறந்தார். இவரது அசல் குடும்பப்பெயர் காட்கில் என்பதாகும். ஆனால் அவர்கள் பலூசு (சாங்லிக்கு அருகில்) கிராமத்தைச் சேர்ந்தவர்கள் என்பதால், இவர்கள் "பலூசுகர்" குடும்பம் என்று அறியப்பட்டனர்.
இவரது பத்து வயதில் இவரது தந்தை இறந்து போனார். பின்னர் பண்டிட் வினாயக்ராவ் பட்வர்தன் மற்றும் நாராயணராவ் வியாசு ஆகியோரிடம் பயிற்சி பெற்றார். இவருக்கு பண்டிட் சிந்தமன்ராவ் பலூசுகர் மற்றும் பண்டிட் மிராஷி புவா ஆகியோரும் பயிற்சி அளித்தனர்.
தொழிலும் வாழ்க்கையும்
இவர், தனது பதினான்கு வயதில் பஞ்சாபிலுள்ள ஹர்வல்லப் சங்க சம்மேளனத்தில் தனது முதல் நிகழ்ச்சியை வழங்கினார். இவர் குவாலியர் பள்ளி மற்றும் காந்தர்வ மகாவித்யாலயத்தை மரபுரிமையாகப் பெற்றார். ஆனால் மற்ற பள்ளிகள் மற்றும் பாணிகளின் அழகியல் அம்சங்களை ஏற்றுக்கொள்வதில் இவர் எப்போதும் திறந்த மனதுடன் இருந்தார்.
இவர் பைஜு பாவ்ரா என்ற பாலிவுட் படத்தில் அமீர் கானுடன் ஒரு டூயட் பாடியுள்ளார். மேலும் ஷாப் மோச்சன் என்ற பெங்காலி படத்திலும் பாடியுள்ளார்.
இறப்பு
இவர் 1955 அக்டோபர் 26 அன்று மூளையழற்சி காரணமாக மும்பையில்,இறந்தார்.
வெளி இணைப்புகள்
பகுப்பு:1955 இறப்புகள் பகுப்பு:1921 பிறப்புகள்
கணிதச் செயல்திறன் கவலை
கணிதச் செயல்திறன் கவலை என்பது ஒருவருடைய செயல்பாடுகளை அல்லது எதாவது ஒரு தேர்வை எதிர்கொள்ளும் போது ஏற்படும் பயம் அல்லது கவலையாகும். கணிதக் கவலை அல்லது பதற்றம் மற்றும் கணித செயல் திறன் இவை இரண்டிற்கும் மிகவும் நெருங்கிய தொடர்பு உள்ளதாக சில கல்வியாளர்கள் கருதுகிறார்கள். கணித கவலை அல்லது பதற்றம் செயல்படுநினைவுடன் தொடர்புடையதாக தற்போதைய ஆராச்சியானது கூறுகிறது.
ஒரு செயல் அல்லது செயல்பாடுகளை மேற்கொள்ளும்போது ஏற்படக்கூடிய பதட்டமே செயல்திறன் கவலை எனப்படும். இதை மேடை அச்சம் என்றும் சில கல்வியாளர்கள் கூறுகிறார்கள்.
மேற்கோள்கள்
பகுப்பு:உளவியல் பகுப்பு:உளவியல் ஆய்வுகள் பகுப்பு:கல்வி உளவியல் பகுப்பு:கணிதக் கல்வி
நடு எகிப்து
நடு எகிப்து (Middle Egypt) மேல் எகிப்து மற்றும் கீழ் எகிப்துக்கு இடைப்பட்ட பகுதியாகும். நடு எகிப்து எனபது, தெற்கே நைல் வடிநிலத்தில் உள்ள அஸ்யூத் நகரம் முதல் வடக்கில் உள்ள மெம்பிஸ் நகரம் வரையான பகுதியாகும். பண்டைய எகிப்தில் வடக்கு எகிப்தின் ஒரு பகுதியாகவே நடு எகிப்து விளங்கியது. 19-ஆம் ஆண்டு வரை தொல்லியல் அகழாய்வாளர்கள்  நடு எகிப்தை, தெற்கு எகிப்திலிருந்து தனியாக பிரித்து பார்க்க விரும்பவில்லை.
நைல் ஆறு பாயும் கெய்ரோ நகரத்திற்கும் கேனா நகரத்திற்கும் இடைப்பட்டப் பகுதி நடு எகிப்து எனக்குறிப்பிடப்படுகிறது. நடு எகிப்து 7 ஆட்சிப் பிரிவுகள் கொண்டது.
நடு எகிப்து, மேல் எகிப்தின் ஒரு துணைப்பகுதியாக இருப்பினும், பண்பாட்டு அடிப்படையில் கீழ் எகிப்துடன் நெருங்கிய தொடர்புகள் கொண்டது.
வெளி இணைப்புகள்
பகுப்பு:எகிப்தின் புவியியல்
ஆப்கானித்தானில் சுற்றுச்சூழல் பிரச்சினைகள்
காடழிப்பு
கிழக்கு நங்கர்கார், குனார், நூரித்தான் மற்றும் பிற மாகாணங்களில் அடர்த்தியான காடுகள் மர மாஃபியாவால் அறுவடை செய்வதால் மரங்கள் ஆபத்தில் உள்ளன. இது சட்டவிரோதமானது என்றாலும், அண்டை நாடான பாக்கித்தானுக்கு மரங்களை ஏற்றுமதி செய்வதன் மூலம் கிடைக்கும் லாபம் மிக அதிகம். இதற்குக் காரணம், பாக்கித்தான் அரசாங்கம் தனது காடுகளை இறுக்கமாகப் பாதுகாத்து வருவதால், மர மாஃபியாக்கள் ஆப்கானித்தானில் மரங்களை வெட்டுவதில் மும்முரமாக உள்ளனர். இந்த மரம் பெசாவருக்கு மட்டுமல்ல, இஸ்லாமாபாத், இராவல்பிண்டி மற்றும் லாகூர் ஆகிய இடங்களுக்கும் செல்கிறது, அங்கு பெரும்பாலானவை விலையுயர்ந்த தளபாடங்கள் தயாரிக்கப் பயன்படுகின்றன.
வனப்பகுதி குறைவதால், நிலங்களில் குறைவான அளவே உற்பத்தி செய்யப்படுகிறது, இதனால் கிராமப்புற மக்களின் வாழ்வாதாரம் பாதிக்கிறது மற்றும் வெள்ளம் விவசாய நிலங்களை மூழ்கடித்து வீடுகளை அழிக்கிறது. மரங்களின் இழப்பு வெள்ள அபாயத்தை அதிகமாக்குகிறது, இது மக்களுக்கு ஆபத்தை விளைவிப்பது மட்டுமல்லாமல், மண் அரிப்புக்கும் காரணமாகிறது மற்றும் விவசாயத்திற்கு கிடைக்கும் நிலத்தின் அளவையும் குறைக்கிறது. இந்த சிக்கலைச் சமாளிக்க, ஆப்கானித்தான் அரசாங்கமும் பல நேட்டோ மாநிலங்களைச் சேர்ந்த நிறுவனங்களும் கடந்த பல ஆண்டுகளாக ஒன்றிணைந்து புதிய மரங்களை நடவு செய்வதன் மூலம் ஆப்கானித்தானை மீண்டும் பச்சை நிறமாக மாற்றின.
வனவிலங்கு
வேட்டையை தடுக்க அரசாங்க உள்கட்டமைப்பு மிகக் குறைவு, மேலும், மோதல்கள் மற்றும் வறட்சி காரணமாக வனவிலங்குகளின் வாழ்விடங்கள் மறைந்து வருவதால், நாட்டின் வனவிலங்குகளில் பெரும்பாலானவை ஆபத்தில் உள்ளன. 2006 ஆம் ஆண்டில், ஆப்கானித்தான் வனவிலங்கு பாதுகாப்பு சங்கம், வாகன் காரிடார் மற்றும் மத்திய பீடபூமி பகுதிகளில் உள்ள வனவிலங்குகளையும் அதன் வாழ்விடங்களையும் பாதுகாக்கும் மூன்றாண்டுத் திட்டத்தைத் தொடங்கின. thumb| [[பனிச்சிறுத்தை ]] thumb| [[சைபீரியக் கொக்கு|சைபீரிய கொக்கு ]]
நீர் மேலாண்மை
ஆப்கானிஸ்தானின் நீர் விநியோகத்திற்கு முதன்மையான அச்சுறுத்தல் வறட்சி ஆகும், இது சமீப காலங்களில் மில்லியன் கணக்கான மக்களுக்கு உணவு பற்றாக்குறையை உருவாக்கியது. இதன் விளைவாக 1995 மற்றும் 2001 க்கு இடையிலான விவசாய நெருக்கடிகள் கிராமப்புறங்களிலிருந்து நகர்ப்புறங்களுக்கு மக்களின் பெரும் இடம்பெயர்வுக்கு வழிவகுத்தன. வறட்சிக்கு விடையளிக்கும் வகையில், நீர்ப்பாசனத்திற்கான ஆழமான கிணறுகள் தோண்டப்பட்டு நிலத்தடி நீர் மட்டத்தை குறைத்து, நிலத்தடி நீர் வளங்களை மேலும் அதிகப்படுத்தப்படுகின்றன, மேலும், அவை மழை நீரை நம்பியுள்ளன.
மாசு
கடந்த பல ஆண்டுகளில் நகரத்தில் மக்கள் பெருகி வருகின்றனர். 2002 முதல், ஈரானில் வசிக்கும் 5 மில்லியனுக்கும் அதிகமான முன்னாள் அகதிகள் ஆப்கானிஸ்தானுக்கு திரும்பியுள்ளனர். இவர்களில் பலர் தலைநகர் காபூலில் குடியேறியுள்ளனர், இதில் வறட்சியால் பாதிக்கப்பட்ட கிராமப்புறங்களிலிருந்து வந்த குடியேறியவர்களும் அடங்குவர்.
2002 ஆம் ஆண்டில், ஐக்கிய நாடுகளின் சுற்றுச்சூழல் திட்டம், இங்குள்ள கழிவு மேலாண்மை அமைப்புகளின் பற்றாக்குறை பல நகர்ப்புறங்களில் ஆபத்தான நிலைமைகளை உருவாக்குவதாகக் கண்டறிந்தது. காபூலின் 5 மற்றும் 6 மாவட்டங்களில், வீட்டு மற்றும் மருத்துவ கழிவுகள் தெருக்களில் கொட்டபட்டிருதன. மனித கழிவுகள் திறந்த சாக்கடையில் இருந்தன, அவை காபூல் ஆற்றில் பாய்ந்து நகரின் குடிநீரை மாசுபடுத்தின.
கழிவுநீர் மேலாண்மை இல்லாதது காபூலுக்கு மட்டும் தனித்துவமானது அல்ல. நகர்ப்புறங்களில், திறந்தவெளி சாக்கடைகள் இங்கு பொதுவானவை, அதே நேரத்தில் கழிவு நீர் சுத்திகரிப்பு இல்லை. நகர்ப்புற நீர் விநியோகத்தின் பெரும்பகுதி எசரிக்கியா கோலை மற்றும் பிற பாக்டீரியாக்களால் மாசுபடுகிறது.
எண்ணெய் சுத்திகரிப்பு நிலையங்கள் நீர் மாசுபடுவதற்கான மற்றொரு முக்கிய காரணமாகும். ஹெராத் மற்றும் மசார்-இ-சரீப்பில், வெளிவரும் கச்சா எண்ணெய் கசிவுகள் கட்டுப்படுத்தப்படாதவை இதனால் பாதுகாப்பற்ற அளவிலான ஹைட்ரோகார்பன்கள் குடியிருப்பு நீர் விநியோகத்தை அடைகின்றன.
குறிப்புகள்
பகுப்பு:ஆப்கானித்தான்
தேசிய தாவரவியல் ஆய்வுக் கழகம்
தேசிய தாவரவியல் ஆய்வுக் கழகம் (National Botanical Research Institute), லக்னௌவில் உள்ள அறிவியல் மற்றும் தொழிலக ஆய்வு மன்றத்தின் ஒரு ஆய்வுக் கழகமாகும். வகைபிரித்தல் மற்றும் நவீன உயிரியல் சார்ந்த ஆய்வுகளை மேற்கொள்கிறது.
வரலாறு
முதலில், பேராசிரியர் கலைஸ் நாத் கௌல் உத்தரப் பிரதேசம் அரசின் சார்பாக தேசிய தாவரப் பூங்கா (National Botanical Garden) என்ற பெயரில் இக்கழகத்தினைத் தொடங்கினார். பின்னர் 1953ல் அறிவியல் மற்றும் தொழிலக ஆய்வு மன்றத்தின் தலைமையின் கீழ் கொண்டுவரப்பட்டது. 1978ல் தேசிய தாவரவியல் ஆய்வுக் கழகம் என பெயர் மாற்றப்பட்டது.
ஆய்வுகள்
தொடக்கத்தில் அடிப்படை தாவரவியல் பிரிவுகளில் ஆய்வுகள் மேற்கொள்ளப்பட்டது. பிறகு, தேசிய நலனுக்கு முன்னுரிமை தந்து செயல்முறை சார்ந்த மற்றும் வளர்ச்சி நோக்கிய ஆய்வுகள் மேற்கொள்ளப்படுகிறது. இக்கழகத்தின் ஆராய்ச்சியின் பலனாக லாஸ் பனோஸ் வரிகட்டா-ஜெயந்தி(Los Banos Variegata-Jayanthi) என்ற புதிய வகை காகிதப்பூ இனம் உருவாக்கப்பட்டது.
மேற்கோள்கள்
பகுப்பு:இந்திய ஆய்வுக் கழகங்கள்
அய்யூர் செல்லாயிஅம்மன் கோயில்
அய்யூர் செல்லாயிஅம்மன் கோயில் தமிழ்நாட்டில் மதுரை மாவட்டம், அய்யூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் சிவாகம முறைப்படி வழிபாடு நடக்கிறது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தென் மாகாண சபையின் கொடி
தென் மாகாண சபையின் கொடி என்பது, இலங்கையின் ஒன்பது மாகாண சபைகளுள் ஒன்றான தென் மாகாண சபைக்கான கொடி ஆகும். இது 1987ம் ஆண்டு ஏற்றுக்கொள்ளப்பட்டது.
வரலாறு
1987 ஆம் ஆண்டில் இலங்கை சனநாயக சோசலிசக் குடியரசின் அரசியலமைப்புக்கான 13 ஆவது திருத்தச் சட்டம், மாகாண சபைகள் சட்டம் இல. 42, 1987 ஆகியவற்றின் கீழ் தென் மாகாண சபை உருவாக்கப்பட்ட போது அதற்கான கொடியொன்றின் வடிவமைப்பில் ஆலோசனை வழங்கும் பொருட்டு வல்லுனர் குழுவொன்று அமைக்கப்பட்டது. மாகாணத்தின் வரலாறு, பண்பாடு, சமூகப் பின்னணி போன்ற விடயங்களைக் கருத்தில் கொண்டு கொடிக்கான ஆலோசனைகள் வழங்கப்பட்டன.
அமைப்பு
தென் மாகாணக் கொடி அரக்கு சிவப்பு நிறப் பின்னணியும், மஞ்சள் நிறக் கரையும் கொண்டது. இரத்தச் சிவப்பு நிறச் செவ்வகத்தின் நான்கு மூலைகளிலும் அரசிலைகள் காணப்படுகின்றன. நடுவில் கையில் சிறிய வாளோடு ஓடும் மஞ்சள் நிறத்தாலான சிங்கம் உள்ளது. சிங்கத்தின் இரு புறமும் மேற்புற மூலைகளை அண்டி சூரிய சந்திரர்களின் குறியீடுகள் காணப்படுகின்றன. இக்கொடி பல்வேறு கொடிகள் கலந்த ஒரு வடிவமைப்பு.
சிறிய வாளொன்றை முன் காலொன்றில் பிடித்தபடி ஓடும் சிங்கம் பொறித்த கொடி உருகுணைப் பிரதேசத்தின் கொடியாகக் கருதப்படுகிறது. மேலும், துட்டகைமுணு, அனுராதபுரத்தை ஆண்ட தமிழ் மன்னன் எல்லாளன் மீது படையெடுத்துச் சென்றபோது, கொண்டுசென்ற கொடியும் இரத்தச் சிவப்புப் பின்னணியில் ஓடும் மஞ்சள் சிங்கம் பொறிக்கப்பட்டது ஆகும். அத்துடன், தெவிநுவர தேவாலயத்தின் கொடியிலும், அம்பாந்தோட்டை மாவட்டக் கொடியிலும் சூரியனும், சந்திரனும் உள்ளன.
மேற்கோள்கள்
பகுப்பு:இலங்கை மாகாண சபைக் கொடிகள் பகுப்பு:தென் மாகாணம், இலங்கை பகுப்பு:இலங்கையின் கொடிகள்
பந்தி சஞ்சய் குமார்
பந்தி சஞ்சய் குமார்  (Bandi Sanjay Kumar, பிறப்பு:11 ஜூலை 1971) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். 2019 ஆம் ஆண்டு கரீம்நகர் மக்களவைத் தொகுதியிலிருந்து மக்களவைக்கு பாரதிய ஜனதா கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
மேற்கோள்கள்
பகுப்பு:வாழும் நபர்கள் பகுப்பு:இந்திய அரசியல்வாதிகள் பகுப்பு:1971 பிறப்புகள் பகுப்பு:தெலங்காணா அரசியல்வாதிகள் பகுப்பு:17வது மக்களவை உறுப்பினர்கள்
மேலத்தானியம் ஊராட்சி
மேலத்தானியம் ஊராட்சி (Melathaniyam Gram Panchayat), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2412 ஆகும். இவர்களில் பெண்கள் 1274 பேரும் ஆண்கள் 1138 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எக்ஸ்-மென் 3
எக்ஸ்-மென்: தி லாஸ்ட் ஸ்டாண்ட் (X-Men: The Last Stand) என்பது 2006 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து மார்வல் மகிழ்கலைக் கொம்பனி, ராட்பேக்-டூன் என்டர்டெயின்மென்ட், இங்கெனியஸ் பிலிம் பார்ட்னர்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.
லாரன் ஷல்லர் டோனர், அவி ஆராட் மற்றும் ரால்ப் விண்டேர் ஆகியோர் தயாரிக்கும் இந்த திரைப்படத்தை பிரெட் ரட்னர் என்பவர் இயக்க, ஹியூ ஜேக்மன், ஹாலே பெர்ரி, இயன் மெக்கெல்லன், பாம்கே ஜான்சென், அண்ணா பகுய்ன், கெல்சி கிராமர், ஜேம்ஸ் மார்ஸ்டன், ரெபேக்கா ரோமெயின், சான் ஆஷ்மோர், ஆரோன் ஸ்டான்போர்ட், வின்னி ஜோன்ஸ், டானியா ராமிரெஸ், மைக்கேல் மர்பி ஷோஹ்ரே அக்தாஷ்லூ, பேட்ரிக் ஸ்டீவர்ட் மற்றும் பென் போஸ்டர் போன்ற பலர் நடித்துள்ளார்கள்.
எக்ஸ்-மென்: தி லாஸ்ட் ஸ்டாண்ட் படம் மே 26, 2006 அன்று வெளியானது. இது உலகளவில் சுமார் 459 மில்லியனை வசூலித்தது, இது 2006 ஆம் ஆண்டில் அதிக வசூல் செய்த ஏழாவது படமாகவும் மற்றும் எக்ஸ்-மென் திரைப்படத் தொடர்களில் அதிக வசூல் செய்த படமும் ஆகும். இந்த திரைப்படத்தின் தொடர்சியாக எக்ஸ்-மென்: ஃபர்ஸ்ட் கிளாஸ் என்ற படம் 2011 ஆம் ஆண்டு வெளியானது.
வெளி இணைப்புகள்
பகுப்பு:2006 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க அதிரடித் திரைப்படங்கள் பகுப்பு:அமெரிக்க சாகச திரைப்படங்கள் பகுப்பு:அமெரிக்க மீநாயகன் திரைப்படங்கள் பகுப்பு:அமெரிக்க கற்பனை திரைப்படங்கள் பகுப்பு:பிரெட் ரட்னர் இயக்கிய திரைப்படங்கள் பகுப்பு:20 ஆம் நூற்றாண்டு பாக்ஸ் திரைப்படங்கள் பகுப்பு:எக்ஸ்-மென் திரைப்படங்கள் பகுப்பு:தொடர் திரைப்படங்கள் பகுப்பு:பிரித்தானிய திரைப்படங்கள்
சித்பவன்
சித்பவன் பிராமணர் (Chitpavan Brahmin) அல்லது கொங்கணத்துப் பிராமணர் (Konkanastha Brahmin, கொங்கணி/மராத்தி: कोकणस्थ ब्राह्मण) என்றழைக்கப்படுவோர் கொங்கணி மொழியைத் தாய்மொழிகளாக கொண்ட் பஞ்ச திராவிடப் பிராமணர் பிரிவைச் சேர்ந்த பிராமணர்கள் ஆவர்.
சித்பவன் பிராமணர் அல்லது கொங்கணஸ்தா பிராமணர் என்பது மகாராஷ்டிரா மாநிலத்தின் கடற்கரைப் பகுதியான கொங்கணியில் வசிக்கும் ஒரு இந்து மகாராட்டிர பிராமண சமூகமாகும். ஆரம்பத்தில் பதினேழாம் நூற்றாண்டின் பிற்பகுதியில் தூதர்களாகவும் உளவாளிகளாகவும் பணிபுரிந்த இந்த சமூகம் 18 ஆம் நூற்றாண்டில் பாலாஜி விஸ்வநாத்தின் பட் குடும்பத்தைச் சேர்ந்த பேஷ்வாவின் வாரிசுகள் மராட்டியப் பேரரசின் உண்மையான ஆட்சியாளர்களாக மாறியபோது முக்கியத்துவம் பெற்றது. 18 ஆம் நூற்றாண்டு வரை, மகாராட்டிரா பிராந்தியத்தின் பழைய நிறுவப்பட்ட பிராமண சமூகமான தேசாஸ்தாவால் சித்பவன்கள் குறைந்த மதிப்புடன் நடத்தப்பட்டனர், அவர்கள் சித்பவன்களை பார்வேனஸ் அல்லது பிராமண வகுப்பிற்கு புதியவர்கள் என்று கருதினர்.
ஜெயந்த் லெலேவின் கூற்றுப்படி, பேஷ்வா காலத்திலும் ஆங்கிலேயர் காலத்திலும் சித்பவான்களின் செல்வாக்கு மிகைப்படுத்தப்பட்டுள்ளது, ஏனெனில் மிக முக்கியமான பேஷ்வாக்களின் காலத்தில் கூட, அவர்களின் அரசியல் நியாயத்தன்மை மற்றும் அவர்களின் நோக்கங்கள் நிர்வாகத்தின் அனைத்து மட்டங்களாலும் நம்பப்படவில்லை. சிவாஜியின் வாரிசுகளால் கூட இல்லை. ஆங்கிலோ-மராத்திய போர்களில் பேஷ்வாக்கள் தோற்கடிக்கப்பட்ட பிறகு, பிரித்தானிய இந்தியாவின் பம்பாய் மாகாணத்தில் மேற்கத்திய கல்விக்கு திரண்ட இந்து சமூகங்களில் சித்பவன்களும் உண்டு என்று அவர் மேலும் கூறுகிறார்.
தோற்றம்
சித்பவன்கள், கொங்கணஸ்த பிராமணர் என்றும் அழைக்கப்படுகிறார்கள். அவர்களின் பெயரின் சொற்பிறப்பியல், ஸ்கந்த புராணத்தின் இந்து சமஸ்கிருத வேதமான சஹ்யாத்ரிகாண்டத்தில் உள்ள சித்பவனபிரம்மாணோத்பதி அதாவது "சித்பவன் பிராமணர்களின் தோற்றம்" என்ற அத்தியாயத்தில் கொடுக்கப்பட்டுள்ளது. இந்த அத்தியாயத்தின் படி, கொங்கணில் எந்த பிராமணர்களையும் காண முடியாத பரசுராமர், கடல் கரைக்கு அருகில் ஒரு இறுதிச் சடங்குக்கு அருகில் கூடியிருந்த அறுபது மீனவர்களைக் கண்டார். இந்த அறுபது மீனவர் குடும்பங்கள் தூய்மைப்படுத்தப்பட்டு பிராமணர்களாக சமஸ்கிருதமயமாக்கப்பட்டன. இறுதிச் சடங்கு சித்தா என்றும், தூய்மையான பவனா என்றும் அழைக்கப்படுவதால், சமூகம் இனி சித்பவன் அல்லது "இறுதிச் சடங்கின் இடத்தில் சுத்திகரிக்கப்பட்டது" என்று அழைக்கப்பட்டது. இருப்பினும், 'சித்தம்' என்பது சமஸ்கிருதத்தில் 'மனம்' என்றும் பொருள்படும் மற்றும் சித்பவன்கள் "சிதையிலிருந்து தூய்மையானவர்கள்" என்பதற்குப் பதிலாக "தூய்மையான மனம் கொண்டவர்கள்" என்று சொல்வதை விரும்புகிறார்கள். பின்னர் பரசுராமர் அவர்களின் செயல்களால் அதிருப்தி அடைந்தார் என்று சொல்லப்படுகிறது.. S.A. ஜோக்லேகர் அவர்கள் பொறாமை கொண்டவர்களால் சித்பவன்களை இழிவுபடுத்துவதற்காக சஹ்யாத்ரிகாண்டாவில் உரை சேர்க்கப்பட்டதாக நம்புகிறார். கஜானன் கைடோண்டே வேண்டுமென்றே சில பகுதிகளை மொழி பெயர்க்காமல் விட்டுவிட்டதாகவும், தனது மராத்தி மொழிபெயர்ப்பில் உள்ள புண் படுத்தும் தன்மை காரணமாக சில பகுதிகளை முழுவதும் தவிர்த்து விட்டதாகவும் தேஷ்பாண்டே கூறுகிறார். காரே (சித்பவன்) குடும்பத்தைச் சேர்ந்த குலவ்ருத்தாந்தா வேதத்தின் திருத்தப்பட்ட பதிப்பை விரும்புகிறார். பதினான்கு இறந்த உடல்கள் பரசுராமரால் சுத்திகரிக்கப்பட்டன என்று அவர்கள் கூறுகிறார்கள். "சிப்லுன் பரசுராமரின் இதயத்தை மகிழ்வித்தால்", அந்த இடத்தின் பிராமணர்கள் 'சித்த பாவனா' என்ற பெயரைப் பெற்றனர். ருத்ரா-அபிஷேகம் செய்வதற்கான வீரசைவ உரிமைகள் தொடர்பான 20 ஆம் நூற்றாண்டு வழக்கிலும் வேதங்கள் குறிப்பிடப்பட்டுள்ளன. சாதி மற்றும் சமூகவியல் பற்றிய நவீன அறிஞரான பைரி, சித்பவன்கள் பிராமணரல்லாத அல்லது த்விஜ ரல்லாத வம்சாவளியை பற்றி அவர்களின் வேதங்களை மேற்கோள் காட்டி விருபக்ஷ பண்டிதாவின் கூற்றை மேற்கோள் காட்டுகிறார். வெற்றிகரமான வாதம் சாஸ்த்ரார்த்தத்தின் போது அவரால் செய்யப்பட்டது மற்றும் பிராமண தூய்மை பற்றியது மற்றும் நஞ்சுண்டராதியாவில் (1969) மேற்கோள் காட்டப்பட்டது.
திரு.பாபட் தலைமையிலான எதிர் தரப்பு வழக்கை வாதிட இயலவில்லை - என ஸ்டார் ஆப் மைசூர் தெரிவித்துள்ளது. டியூடர் பர்ஃபிட் மற்றும் யூலியா எகோரோவாவின் கருத்துப்படி, கப்பல் விபத்துக்குள்ளானவர்கள் என்பது பரசுராம புராணக் கதை ராய்காட் மாவட்டத்தைச் சேர்ந்த பெனே இஸ்ரேல் யூதர்களின் புராணக் கதையைப் போன்றது.. வரலாற்றாசிரியர் ரோஷென் தலாலின் கூற்றுப்படி, புராணக்கதை களுக்கு இடையிலான ஒற்றுமைகள் சித்பவன்கள் மற்றும் பெனே இஸ்ரேல் சமூகங்களுக்கு இடையிலான தொடர்பு காரணமாக இருக்கலாம். கொங்கனில் குடியேறிய பெனே இஸ்ரேலின் வரலாறு, சித்பவன்களும் யூத வம்சாவளியைச் சேர்ந்தவர்கள் என்று கூறுகிறது. கூடுதலாக, இந்திய அறிஞர் ராமகிருஷ்ண கோபால் பண்டார்கர் சித்பவன்களின் பெயர்களுக்கும் பாலஸ்தீனத்தின் புவியியல் தளங்களுக்கும் இடையே ஒற்றுமையை காட்டியுள்ளார்.
கொங்கன் பகுதி பெனே இஸ்ரேல் மற்றும் குடல்தேஷ்கர் போன்ற குழுக்களின் குடியேற்றத்தைக் கண்டது. இவை ஒவ்வொன்றும் பிராந்தியத்தின் தனித்தனி பகுதிகளில் குடியேறின, அவற்றுக்கிடையே சிறிய கலவை இருந்தது. சித்பவன்கள் அங்கு வந்த கடைசி பெரிய சமூகமாக இருந்தனர், இதன் விளைவாக அவர்கள் குடியேறிய பகுதி, ரத்னகிரியைச் சுற்றி, குறைந்த வளமான பகுதி மற்றும் வர்த்தகத்திற்கு சில நல்ல துறைமுகங்கள் இருந்தன. மற்ற குழுக்கள் பொதுவாக வர்த்தகத்தை தங்கள் முதன்மை தொழிலாக எடுத்துக் கொண்டனர். பண்டைய காலத்தில், சித்பவன்கள் தூதுவர்களாகவும், ஒற்றர்களாகவும் பணிபுரிந்தனர். பின்னர், 18 ஆம் நூற்றாண்டில் சித்பவன் பேஷ்வாவின் எழுச்சியுடன் அவர்கள் புனேவுக்கு குடிபெயர்ந்தனர் மற்றும் இராணுவ வீரர்கள், இராஜதந்திரிகள் மற்றும் நிர்வாகத்தில் எழுத்தர்களாக வேலைவாய்ப்பைப் பெற்றனர். 1763-4 ஆவணம், அந்த நேரத்தில் குறைந்தது 67% எழுத்தர்கள் சித்பவன்களாக இருந்ததாகக் காட்டுகிறது.
மராட்டியர் ஆட்சியின் போது எழுச்சி
பொ.ஊ.1707-க்கு முந்தைய சித்பவன்களைப் பற்றி அதிகம் அறியப்படவில்லை இந்த நேரத்தில், பாலாஜி விஸ்வந்த் பட் என்ற சித்பவன் ரத்னகிரியில் இருந்து புனே-சதாரா பகுதிக்கு வந்தார். திறமையான நிர்வாகி என்ற நற்பெயரின் அடிப்படையில் அவர் அங்கு அழைத்து வரப்பட்டார். அவர் விரைவில் சத்ரபதி ஷாஹுவின் கவனத்தைப் பெற்றார். பாலாஜியின் பணி சத்ரபதியை மிகவும் மகிழ்வித்தது, அவர் 1713 இல் பேஷ்வா அல்லது பிரதம மந்திரியாக நியமிக்கப்பட்டார். அவர் நன்கு ஒழுங்கமைக்கப்பட்ட நிர்வாகத்தை நடத்தினார், மேலும் 1720 இல் அவர் இறக்கும் போது, ​​அவர் மராட்டிய சாம்ராஜ்யத்தின் விரிவாக்கத்திற்கான அடித்தளத்தை அமைத்தார். இதுமுதல் மராட்டியப் பேரரசு வீழ்ச்சியடையும் வரை பேஷ்வாவின் இருக்கையை பட் குடும்பத்தைச் சேர்ந்தவர்கள்தான் வகித்து வந்தனர்.
பாலாஜி பாஜி ராவ் மற்றும் அவரது குடும்பத்தினர் மராட்டியப் பேரரசின் உச்ச அதிகாரத்திற்கு ஏறியவுடன், சித்பவன் குடியேற்றவாசிகள் கொங்கனில் இருந்து புனே-க்கு பெருமளவில் வரத் தொடங்கினர், அங்கு பேஷ்வா தனது சக சாதியினருக்கு அனைத்து முக்கிய அலுவலகங்களையும் வழங்கினார். சித்பவன் உறவினர்களுக்கு வரி விலக்கு மற்றும் நிலம் மானியம் வழங்கப்பட்டது. where the Peshwa offered all important offices to his fellow castemen. 1818 இல் மராட்டியப் பேரரசின் வீழ்ச்சிக்கான காரணங்களாக வரலாற்றாசிரியர்கள் உறவுகளுக்கு சலுகை மற்றும் ஊழல் என்று குறிப்பிடுகின்றனர். Historians cite nepotism    and corruption
பிரித்தானியர்கள் காலம்
1818 இல் மராட்டியப் பேரரசின் வீழ்ச்சிக்குப் பிறகு, சித்பவன்கள் தங்கள் அரசியல் ஆதிக்கத்தை ஆங்கிலேயர்களிடம் இழந்தனர். ஆங்கிலேயர்கள் சித்பவன்களுக்கு தங்கள் சாதியைச் சேர்ந்த சக பேஷ்வாக்கள் முன்பு வழங்கிய அதே அளவில் மானியம் வழங்க மறுத்து விட்டார்கள். ஊதியம் மற்றும் அதிகாரம் இப்போது கணிசமாகக் குறைக்கப்பட்டு விட்டது. பிரிட்டிஷ் நிர்வாகத்தில் சிறந்த வாய்ப்புகள் கிடைத்ததால் ஏழை சித்பவன் மாணவர்கள் ஆங்கிலத்தைத் தழுவி கற்கத் தொடங்கினர்.
மாற்றத்திற்கான வலுவான சில எதிர்ப்புகள் அதே சமூகத்திலிருந்தே வந்தது. முன்னோடி பழமைவாதிகளும் பலமுறை மோதிக்கொண்டனர். டி.கே.கார்வே புறக்கணிக்கப்பட்டார். திலகர் கூட சாதி அல்லது மத விதிகளை மீறியதற்காக பிராயச்சித்த தவம்  செய்தார். ஒன்று 1892ல் பூனா கிறிஸ்டியன் மிஷனில் தேநீர் அருந்தியதற்காகவும், இரண்டாவது 1919ல் இங்கிலாந்துக்குப் போனதற்காகவும் இருந்தது.
சமூக சீர்திருத்தவாதி, ஜோதிராவ் பூலே மாலி (குறைந்த சாதி) எனப்படும் பிற்படுத்தப்பட்ட சாதியினரைப் படிக்க வைக்க முயன்றபோது, ​​புனேவின் சித்பவன்கள் எந்த ஒரு பிற்படுத்தப்பட்ட மற்றும் தலித் மாணவர்களையும் ஏற்கனவே இருக்கும் பள்ளிகளில் சேர அனுமதிக்கவில்லை. அவர்களின் இந்த எதிர்ப்பின் விளைவாக பூலே புனே மற்றும் அதைச் சுற்றியுள்ள பகுதிகளில் பள்ளிகளை நிறுவினார்.
மகாத்மா காந்தியின் படுகொலை
மகாத்மா காந்தியை சித்பவன் நாதுராம் கோட்சே படுகொலை செய்த பிறகு, மகாராஷ்டிராவில் பிராமணர்கள் வன்முறைக்கு இலக்கானார்கள், பெரும்பாலும் மராத்தா சாதியைச் சேர்ந்தவர்கள். வன்முறைக்கு தூண்டுகோலாக இருந்தார்கள்.மராத்தியர்கள் காந்தி மீதான அன்பால் கலவரம் செய்யவில்லை மாறாக  தங்கள் சாதி அந்தஸ்து இழிவுபடுத்தப்பட்டதன் அவமானம் காரணமாக கலவரம் நடந்தது இதில் மொத்த பண இழப்பு ரூ.100 மில்லியன் (அல்லது 1948 அமெரிக்க டாலர்களில் சுமார் 20 மில்லியன்) என மதிப்பிடப்பட்டுள்ளது
படுகொலைக்குப் பிறகு நடந்த வன்முறை, சாங்லி போன்ற சமஸ்தானங்களை சித்பவன் பட்வர்தன் குடும்பம் ஆட்சி செய்த பகுதிகளில் நடந்தது. அங்கு பிராமணர்களுக்கு எதிரான தாக்குதல்களில் மராத்தியர்கள், ஜைனர்கள் மற்றும் லிங்காயத்துகளும் இணைந்தனர். இங்கு, குறிப்பாக, சுமார் ரூ.16 மில்லியன் இழப்பு ஏற்பட்டது. இந்த நிகழ்வு மார்ச் 1948க்குள்நடந்தது. பட்வர்தன் குடும்பத்தின் ஆளுகைக்குட்பட்ட பகுதிகளை பம்பாய் மாகாணத்தில் அவசரமாக ஒருங்கிணைக்க வழிவகுத்தது. இதன் காரணமாக ஒருங்கிணைந்த பகுதிகளில் மராத்தா ஆதிக்கத்திற்கு பயந்து வாழ்ந்த மற்ற பிராமணர்களால் இந்த நடவடிக்கை எதிர்க்கப்பட்டது.
இராணுவம்
சித்பவன்கள் தங்களை போர்வீரர்களாகவும், ஆச்சார்யர்களாக(குருமார்களாக)வும் கருதுகின்றனர். இராணுவ விவகாரங்களில் அவர்களின் ஈடுபாடு பேஷ்வாக்களின் எழுச்சியுடன் தொடங்கியது. மற்றும் இராணுவம் மற்றும் பிற சேவைகளில் நுழைவதற்கான அவர்களின் விருப்பம் தக்காணத்தில் அவர்களுக்கு உயர் அந்தஸ்தையும் அதிகாரத்தையும் பெற்றுத் தந்தது.
கலாச்சாரம்
சித்பவன்கள் முதலில் வாழ்ந்த இடமான கொங்கனில், அவர்களின் முதன்மையான தொழில் விவசாயம், சிலர் தங்கள் சொந்த சாதி உறுப்பினர்களிடையே சடங்குகளைச் செய்து பணம் சம்பாதித்தனர்.
மானுடவியலாளர் டொனால்ட் குர்ட்ஸ் எழுதுகிறார், 20 ஆம் நூற்றாண்டின் பிற்பகுதியில் சித்பவன்களின் கலாச்சாரம் பற்றிய கருத்துக்கள், அவர்கள் மலிவானவர்களாகவும், உணர்ச்சியற்றவர்களாகவும், நம்பத்தகாதவர்களாகவும், சதிகாரர்களாகவும், மோசமான கருமிகளாகவும் இருந்தனர். திலகரின் கூற்றுப்படி, ஒரு சித்பவன், அவரது சமூகம் தூய்மை மற்றும் உழைப்புக்கு அவர்கள் தேசஸ்தா பிராமணர்களிடமிருந்து பரோபகாரம் மற்றும் தாராள மனப்பான்மை போன்ற நற்பண்புகளைக் கற்றுக்கொள்ள வேண்டும் என்று அவர் பரிந்துரைத்தார்.
மராட்டியப் பேரரசின் உச்சக்கட்டத்தின் போது, புனே நகரம் 150 பெரிய மற்றும் சிறிய வட்டிக்கு கடன் கொடுக்கும் நிதியாளர்கள் கொண்ட பேரரசின் நிதிப் பெருநகரமாக விளங்கியது. இவர்களில் பெரும்பாலானோர் சித்பவன் அல்லது தேசஸ்த பிராமணர்கள் வகுப்பை சேர்ந்தவர்கள்
இந்தியாவில் வளரும் சமூகங்களின் ஆய்வு மையத்தின் (CSDS) முன்னாள் இயக்குனரான டி.எல்.ஷேத், சுதந்திரத்திற்குப் பிறகு, பாரம்பரியமாக "நகர்ப்புற மற்றும் தொழில்முறை" (மருத்துவர்கள், வழக்கறிஞர்கள், ஆசிரியர்கள், பொறியாளர்கள் போன்ற தொழில்களைப் பின்பற்றுபவர்கள்) இந்திய சமூகங்களைப் பட்டியலிட்டுள்ளார். 1947 இல். இந்தப் பட்டியலில் மகாராஷ்டிராவைச் சேர்ந்த சித்பவன் கள் மற்றும் சிகேபிகள் (சந்திரசேனியா காயஸ்த பிரபுக்கள்) அடங்குவர்; தென்னிந்திய பிராமணர்கள்; குஜராத்தில் இருந்து நாகர் பிராமணர்கள்; வட இந்தியாவிலிருந்து பஞ்சாபி காத்ரிகள், காஷ்மீரி பண்டிட்டுகள் மற்றும் காயஸ்தர்கள்; ப்ரோபாசி மற்றும் பத்ரலோக் வங்காளிகள்; பார்சிகள் மற்றும் முஸ்லீம் மற்றும் கிறிஸ்தவ சமூகங்களின் மேல் மட்ட கல்வி கற்றவர்கள், பி.கே.வர்மாவின் கூற்றுப்படி, "கல்வி என்பது இந்த பரந்த இந்திய உயரடுக்கு வகுப்பினரை ஒன்றிணைக்கும் ஒரு பொதுவான சரடு" மேலும் இந்த சமூகங்களில் உள்ள அனைத்து உறுப்பினர்களும் ஆங்கிலம் படிக்கவும் எழுதவும் தெரிந்தவர்கள். மற்றும் கல்விக்கு அப்பாலும் மேல் கல்வி கற்றவர்கள்.
மொழி
சித்பவன்களின் வரலாற்று மொழி முதன்மையாக சித்பவனி. இப்போது மகாராஷ்டிராவில் உள்ள சித்பவன் பிராமணர்கள் மராத்தியை தங்கள் மொழியாகப் பேசுகிறார்கள். புனேவில் உள்ள சித்பவன்கள் பேசும் மராத்தி இன்று மகாராஷ்டிரா முழுவதும் பயன்படுத்தப்படும் மொழியின் நிலையான வடிவமாகும். இந்த வடிவம் சமஸ்கிருதத்தில் இருந்து பெறப்பட்ட பல சொற்களைக் கொண்டுள்ளது மற்றும் பலவற்றின் சமஸ்கிருத உச்சரிப்பைத் தக்கவைத்து,தரமற்ற பேச்சாளர்களால் "மூக்கடைப்பு உச்சரிப்பு" கொண்டது என்று தவறாகக் கருதப்படுகிறது.
முன்னதாக, தேசஸ்த பிராமணர்கள் தாங்கள் எல்லா பிராமணர்களிலும் உயர்ந்தவர்கள் என்று நம்பினர் மற்றும் சித்பவன்களை பார்வேனஸ்(ஒரு சமூக-பொருளாதார வகுப்பிற்கு ஒப்பீட்டளவில் புதியவர்), த்விஜாக்களில் (இருபிறப்பாளர்களில்) உன்னதமானவர்களுக்கு சமமானவர்கள் இல்லை என்று கருதினர். தேசஸ்த பிராமணர்களும் கர்ஹதா பிராமணர்களும் பேஷ்வாவின் சித்பவன் சாதியை இழிவாக நடத்தினார்கள், சமபந்தி உணவுகொள்ள மறுத்தனர். அவர்களுடன் இணைய மறுத்தனர். முந்தைய பேஷ்வாக்களின் நாட்களில் கூட அவர்கள் சித்பவன்களை சமூக சமத்துவத்திற்கு அனுமதிக்க தயங்கினார்கள். கோதாவரி நதிக்கரையில் நாசிக்கில் தேசாஸ்தா பூசாரிகளுக்காக ஒதுக்கப்பட்ட காட்களை (குளிக்கும் இடங்களை) பயன்படுத்த சித்பவன் பேஷ்வாக்களுக்கு கூட உரிமை மறுக்கப்பட்டது.
தேசஸ்த பிராமணர்களுடன் ஒப்பிடும்போது சித்பவன்களின் முக்கியத்துவ உயர்வு இரு சமூகத்தினரிடையே கடுமையான போட்டியை ஏற்படுத்தியது. 19 ஆம் நூற்றாண்டின் பதிவுகள் சந்திரசேனிய காயஸ்த பிரபுக்கள் மற்றும் சித்பவன்கள், சரஸ்வத் பிராமணர்கள் மற்றும் சித்பவன்கள், பதரே பிரபுக்கள் மற்றும் சித்பவன்கள் மற்றும் சுக்ல யஜுர்வேதி தேசஸ்த பிராமணர்கள் மற்றும் சித்பவன்கள் ஆகியோருக்கு இடையேயான கிராமன்யாக்கள் அல்லது கிராம அளவிலான விவாதங்களையும் குறிப்பிடுகின்றன. அந்த காலகட்டத்தில் மகாராஷ்டிராவில் "பிராமண சடங்கு நெறிமுறை" மீறல் தொடர்பான இந்த சர்ச்சைகள் மிகவும் நிறைந்திருந்தது.
20 ஆம் நூற்றாண்டில் தொடங்கி, தேசஸ்த பிராமணர்களுக்கும் சித்பவன் பிராமணர்களுக்கும் இடையிலான உறவுகள் சமூக, நிதி மற்றும் கல்வித் துறைகளிலும், அதே போல் கலப்புத் திருமணங்களாலும் இரு சமூகங்களின் பெரிய அளவிலான கலவையால் மேம்பட்டன.
உணவுமுறை
பாரம்பரியமாக, சித்பவன் பிராமணர்கள் சைவ உணவு உண்பவர்கள். அரிசி அவர்களின் பிரதான உணவாக இருந்தது
வழிபாடு/சம்பிரதாயம்
ஏ.ஜே.அகர்கர் வழிபாடு பற்றி பின்வருமாறு விவரிக்கிறார் மேலும் சில வகையான நடனங்களும் இதில் அடங்கும் என்று கூறுகிறார்: சில சித்பவன் குடும்பங்களில், ஒரு குடும்பத்தில் பிறப்பு அல்லது திருமணம் நடந்த பிறகு, சடங்கு செய்வது கட்டாயமாகும். நான்கு திருமணமான பெண்களும் திருமணமாகாத ஒரு பெண்ணும் உணவுக்கு அழைக்கப்படுகிறார்கள். அன்னபூர்ணா தேவியின் உலோகச் சிலை சிறிய அளவில் அனைத்து உணவுப் பொருட்களும் அடங்கிய தட்டில் வைக்கப்பட்டுள்ளது. விக்கிரகத்துடன் கூடிய தட்டில் உள்ள அனைத்து பொருட்களையும் அழைக்கப்பட்ட பெண்களால் ஒன்றாகக் கலந்து கொண்டிருக்கும்போது, அவர்களில் யாருக்காவது இது போன்ற சந்தர்ப்பங்களில் சன்னதம் வந்தால், அல்லது யாருக்காவது முதல் முறையாக சன்னதம் ஆட்கொண்டால், நெய், பால், தேன் போன்றவை அவரது அறிவுறுத்தல்களின்படி கலவையில் சேர்க்கப்படுகிறது. சிலை பின்னர் அகற்றப்பட்டு, கலவையை ஒரு பசுவிற்கு உணவாகக் கொடுக்கப்படுகிறது
பரம்பரை
குல விருத்தாந்தங்கள் எனப்படும் பல குடும்ப வரலாறு மற்றும் பரம்பரை பஞ்சாங்கங்களை சமூகம் வெளியிட்டுள்ளது. இந்த புத்தகங்கள் பொதுவாக ஒரு குலத்தின் வரலாறு, பெயர் சொற்பிறப்பியல், மூதாதையர் நில உடைமைகள், இடம்பெயர்வு வரைபடங்கள், மத மரபுகள், பரம்பரை விளக்கப்படங்கள், சுயசரிதைகள் மற்றும் குலத்தில் பிறப்பு, இறப்பு மற்றும் திருமணங்களின் பதிவுகள் ஆகியவற்றின் பல்வேறு அம்சங்களை ஆவணப்படுத்துகின்றன.
மத்திய தொழிற்சாலை பாதுகாப்புப் படை
மத்திய தொழிற்சாலை பாதுகாப்புப் படை(Central Industrial Security Force), 1983 ஜூன் 15ல் துவக்கப்பட்ட இந்திய அரசின் மத்திய காவல் ஆயுதப் படைகளில் ஒன்றாகும். இது இந்தியாவின் முக்கிய தொழில் நிலையங்களை பாதுகாப்பதற்காக அமைக்கப்பட்ட துணை இராணுவப்படையாகும். அணு உலைகள், விண்வெளி ஆய்வகங்கள், துறைமுகங்கள், விமான நிலையங்கள், பாதுகாப்பு தேவைப்படும் அரசு கட்டிடங்கள், புராதான சின்னங்கள் போன்றவைகளை பாதுகாக்கிறது. இதன் தலைமை செயலகம் புது தில்லியில் உள்ளது. இந்தப் படை மத்திய உள்துறை அமைச்சகத்தின் கீழ் இயங்குகிறது.